JUMAL KÕNELEB
Tere jälle!
Tunneme, et on aeg rääkida jälle rahaasjadest.
See teema puudutab meie kõikide elusid.
Eriti tänapäeva maailmas on rahateema pidevalt jutuks
ja inimesed muretsevad selle pärast, mida tulevik enesega kaasa toob?
"Kas mu rahakott peab sellele vastu? Kas mu säästud kaotavad väärtuse?"
Mida muud saame teha, kui palvetada?
Kas on muid viise, mis meid aitaks?
Kas on midagi, mis aitaks, et poleks vaja tulevikku karta?
Me ise oleme leidnud Piiblist ja oma elukogemuse põhjal,
et praktiliselt on olemas hoopis teine majandamissüsteem.
On olemas Jumala viis korraldada rahaasju.
See on maailma majandusest eraldiseisev süsteem.
See on palju tugevam süsteem.
See julgustab väga palju.
Tunneme, et peaksime sel teemal pisut pikemalt peatuma.
Peaksime sellesse süvenema ja seda korralikult uurima.
Teame kõik, milline on meie riigi hetke majanduslik olukord.
Lehes kirjutas, et Soome majandus pole aastakümneid
olnud nii kehvas seisus, kui praegu.
See on valdkond, milles mitmed vajavad abi.
Me tegutseme mitmes kristlikus ühingus ja koguduses.
Suhtleme paljude perede ja isikutega.
Kohtume mitmete kristlastega kogu Soomes.
See teemavaldkond valmistab väga paljudele raskusi.
Paljudel kristlikel ühingutel on pidevalt võitlemist rahaasjadega.
Lausa kogu aeg ja pidevalt.
Kuid on hea teada,
et selleski asjas tahab Issand meid aidata.
See on teema, mille me tohime viia Tema ette.
Ta tahab tuua sellesse uut valgust, et võiksime pääseda edasi.
Peamine probleem maailma, Soome, sinu ja minu majanduses
pole see, et Jumal ei saaks aidata.
Peamine probleem on pigem see,
et me inimestena püüame toime tulla kõigi nende asjadega ilma Jumalata.
Keegi meist ei jaksa oma eluga kanda toimetulemise koormat.
Ammugi ei jaksa peaminister kanda Soome riigi toimetuleku koormat.
See on tohutult suur koorem. Meid pole loodud selle kandmiseks.
Jumal plaanis ja lõi maailma algusest peale nii,
et me elaksime koos Jumalaga ja Tema saaks olla meie allikaks.
Oleme sellest rääkinud juba mitmes saateosas.
Tema peaks olema meie jõuallikas.
Maailmas on varusid, raha ja toitu piisavalt.
Kõike piisaks, kui seda kasutataks õigesti.
Jeesus kuulutab selgelt ja julgelt Matteuse evangeeliumis 6:24
"Keegi ei saa teenida kahte isandat,
ikka on nii, et ta vihkab üht ja armastab teist
või et ta pooldab üht ja põlgab teist.
Teie ei saa teenida nii Jumalat kui mammonat."
Jeesus teeb selle väga selgeks - me ei saa teenida raha, mammonat,
materialistlikku elu, mida see mammona sümboliseerib
ja samaaegselt Jumalat. See ei tule meil välja.
Üks kahest valitseb me üle. Kas siis raha või Jumal.
Kui hakkasin Jeesust järgima, otsustasin anda Talle kogu oma elu.
Hakkasime hulljulgelt rajama kristlikku kooli.
Öeldakse, et need, kes teenivad raha,
halvustavad neid, kes teenivad Jumalat.
Ka minul oli sugulasi, kes naersid ja pilkasid mind.
Mu oma isa mõtles, kas ma olen hulluks läinud?
Nii ei saa ju elada, peab vastutama oma elu eest!
Soovisin siiski, et Jumal oleks esikohal.
Soovisin panna Jumala plaani esikohale
ja usaldada, et Temal on olemas kõik, mida ma vajan.
Ja et kui järgin Teda, siis asjad ka õnnestuvad.
See on see põhiküsimus - kas Jumal on esikohal või mitte?
Kas Jumal on allikas või mitte?
Või püüame üksi ja ilma Jumalata toime tulla?
Esimene asi sellele uurimisretkele asudes
ongi see, et saame selle Tema ette tuua.
Võime tuua oma probleemid ja raskused Tema ette.
Võime võtta palveks aega ja avaldada need asjad Talle.
Võime öelda Talle otse: "Mul on probleem! Ma vajan abi!"
Võiksime kohe alguses palvetada ja teha seda üsna konkreetselt.
Kiri Filiplastele 4:6 annab väga head nõu:
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises."
Tänamisega koos. - Aamen!
Kui me täname kohe, siis teame, et Ta plaanib aidata.
"Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Meie meeli valitseb siis rahu. Me ei ole selles asjas enam üksi.
Palvetame.
Tänu, Issand, et saame koos tulla Sinu palge ette.
Issand, Sina tead Soome olukorda,
tead Euroopa ja Vahemeremaade asju.
Tead ka Venemaa olukorda ja tänu, et tead Ukraina olukorda!
Issand, tead kõiki meie naaberriike ja aegu, milles me elame praegu.
Tead meie isiklikku olukorda, tead meie tööalast olukorda.
Sa tead meie pere, meie laste olukorda.
Tänu, Issand, et saame praegu tuua kogu maailma majanduse Sinu ette.
Me ei häbene tuua neid tavalisi ja konkreetseid argielu asju
Sinu palge ette.
Me näitame ja avame selle teema Su ees täielikult.
Issand, teeme kõik uksed valla ja palume, et tuleksid meie ellu.
Tule sellesse valdkonda.
Sekku Soome majandusolukorda, sekku Euroopa olukorda.
Issand, Sina hakkad tegutsema ja tööd tegema.
Anna meile tarkust ja juhata meid, et õpiksime midagi uut
ja oskaksime teha tarku otsuseid samm sammu haaval.
Seda me palume, minnes sellele uurimisretkele.
Jeesuse nimel, aamen. - Aamen.
Väga hea.
Esimene samm, kui on majanduslikult väga raske -
oled olnud kaua töötu või vaevab sind mõni muu asi -
esimeseks tulebki tunnistada, et mul on probleem.
Tuleb tuua julgelt see asi Jumala ette.
Ära mõtle enam nii: "Ma pean tulema toime ja oskama!"
Kui oled kaua kannatanud ja ei tea, mida teha,
siis kõigepealt toogi see asi Jumala ette.
Lihtsalt nii nagu me seda tegime: "Issand, ma vajan Su abi!"
See on täiesti lubatud.
Jumal on loonud meid selliseks, et me ei tule Temata toime.
Kui me seda teeme, süttib kohe rõõm ja lootus.
Süttib lootus, et midagi uut tekib, et selles valdkonnas tuleb muutus.
Issand ise sekkub sellesse ja inglid lähevad liikvele,
hakates olukorda mõjutama. Ma pääsen selles edasi!
See kirjakoht Matteuse evangeeliumis
on väga oluline just selle majandusteemaga seoses.
Jeesus ütleb, et me ei või teenida kahte Issandat.
Ta jätkab Matteuse evangeeliumis 6:31
"Ärge siis hakake muretsema, öeldes: Mis me sööme?”
või Mis me joome?” või Millega me riietume?”
Sest kõike seda taotlevad paganad.
Teie taevane Isa teab ju, et te seda kõike vajate.
Aga otsige esmalt Jumala riiki ja tema õigust,
siis seda kõike antakse teile pealegi!"
Päris meeletu lubadus!
Jeesus ei hurjuta lihtsalt, et järgige Teda, mitte mammonat.
Ta annab lubaduse, et kui paneme Tema esikohale,
otsime esmalt Teda, Tema tahet ja toimimisviise,
siis antakse meile ka kõike muud.
Vahe ongi selles, et maailmas inimesed otsivad asju.
Kuidas ma tulen toime? Kuidas ma saan söönuks?
Kuidas ma saaks moodsamaid riideid?
Inimesed klammerduvad nähtava külge
ja elavad selle nimel.
Jeesus ütleb, et me ei elaks selle nimel,
mis kõik on kaduv.
"Elage Jumalariigi nimel ja ma hoolitsen selle eest,
et te saate kõik selle, mida te vajate."
Vaatenurk on täiesti erinev.
Ta ütleb: "Ärge hakake muretsema, öeldes: Mis me sööme?”
või Mis me joome?” või Millega me riietume?”"
Teame, et need asjad on tähtsad. Elutähtsad meie kõigi jaoks.
Mida me sööme, joome ja mida me endale selga paneme?
Töökoht on see, mida vajame oma põhivajaduste täitmiseks.
"Kõike seda taotlevad paganad."
Täpselt, seda taotlevad ju peaaegu kõik inimesed maa peal.
"Teie Taevane Isa teab ju!"
Ta ütleb, et Taevaisa teab.
Issand teab, et meil on need vajadused.
Ta teab, et meil on need tavalised argised vajadused.
Ja lisab: "Otsige esmalt Jumala riiki!"
Halleluuja!
Laiendatud piiblitõlkes on imeliselt kirjutatud:
"Otsige esmalt Tema viisi tegutseda ja olla õige."
Otsige Tema toimimisviisi.
Issand, milline see on?
Milline on Sinu viis tegutseda?
Kas me võime leida Tema viisi?
Kui leiame Tema tegutsemisviisi, lubab Ta, et kõike muud antakse.
Seda hakkame nüüd otsima, koputama ja püüdma mõista.
Tema tegutsemise viisi.
Kasutan meeleldi sõna "teine majandus".
Teine majandamisviis, teine viis tegutseda.
Hoopis teine elamisviis.
Ka meie otsisime seda pikisilmi.
Ka meil tekkis küsimus: "Kuidas?",
kui hakkasime nullist rajama kristlikku kooli.
Kuidas see peaks toimima hakkama?
Oleme leidnud erinevaid teadmisi, mis on toonud õnnistust ja abi.
Tahame seda jagada, sest see teine majandusviis toimib.
Meie elus toimib see konkreetselt.
Hakkame siis algusest peale.
Mitmed mõtlevad sellisel viisil:
"Pean leidma endale töö ja hankima endale korraliku hariduse,
kuna ma vajan ju raha.
Vajan raha selleks, et tulla toime."
Me rügame ja ohverdame oma elu, et tulla toime selles elus.
See on nii loomulik mõtteviis. - Väga loomulik mõtteviis.
Seda näeb juba esimeses Moosese raamatus.
Peale pattulangemist ütleb Jumal Aadamale midagi.
1 Moosese 3:17
Et sa kuulasid oma naise sõna
ja sõid puust, millest mina olin sind keelanud,
öeldes, et sa ei tohi sellest süüa,
siis olgu maapind neetud sinu üleastumise pärast!
Vaevaga pead sa sellest sööma kogu eluaja!
Ta peab sulle kasvatama kibuvitsu ja ohakaid,
ja põllutaimed olgu sulle toiduks!
Oma palge higis pead sa leiba sööma,
kuni sa jälle mullaks saad, sest sellest sa oled võetud!
Tõesti, sa oled põrm ja pead jälle põrmuks saama!”
Mitte just eriti lohutav!
Sa pead rügama, vaeva nägema ja palehigis leiba teenima.
Kui mammona valitseb su elu, kui sina ja mina elame raha jaoks,
siis on raha meie isand.
Piibel ütleb, et me ei saa teenida kahte isandat.
Kui raha on meie isand,
Siis me elame raha jaoks ja ohverdame oma elu rahaaltaril,
et saaksime raha ja tuleksime toime.
Oleme nagu oravad rattas.
Üks mu isa hea sõber jäi mõni aasta tagasi töötuks.
See oli tema jaoks häbiasi.
Ta kaebles ja kurtis
ning häbenes, et jäi töötuks peale pikka karjääri viiekümnesena.
Tema jaoks oli see tohutult suur häbiasi.
Kohtusin temaga mõni nädal tagasi ja ta ütles väga tabavalt:
"Küll mu elu on olnud suurepärane peale seda!"
Ta pole lihtsalt voodis vedelenud ja koondamistasu laiaks löönud.
Ta rääkis, et peale esimest šokki ja esimesi raskeid nädalaid,
hakkas ta tegema neid asju, mida oli alati soovinud teha.
Ta rajas oma ettevõtte, mis kavandab ilutulestikke.
Ta tegi mitmeid asju.
Ta ütles väga tabavalt:
"Oleks ma vaid taibanud varem sealt oravarattalt maha tulla!"
Me ei räägi üldse sellest, et kõik peaks vedelema kusagil
ja laskma Jumalal oma vajadused täita.
Me ei kutsu kedagi üles laisklema.
See on pigem julgustus selleks,
et julgeksime haarata kinni Jumala visioonist ja plaanist
ning oma unistustest, mis meil on.
Ja julgustus uskumaks, et Jumal tõesti täidab meie vajadused!
Julgustus suhtuda töösse teisiti.
Kus iganes me ka ei töötaks,
see pole elatise teenimiseks, vaid õnnistuseks olemiseks.
Me teeme tööd, oleme ameteis.
Kus iganes tööpostil sa ka oled -
oled juba seetõttu õnnistuseks, et Jeesus on seal koos sinuga.
Sul on hoopis teine ülesanne kui lihtsalt leiva teenimine.
Jeesus on sinuga ja sa oled seal,
et olla õnnistuseks neile inimestele ja sellele firmale.
Kui sedasi mõtled, avaneb hoopis uus vaatenurk.
Olukorras, milles Soome on, ei saa enam mõelda sedasi,
et esikohal on minu õigused ja riik peaks kõike korraldama.
Nüüd pole enam nii palju raha, kui oli varem. Võlgu ei saa elada.
Seda teame me ju kõik.
Pigem peame teisiti suhtuma. Olen siin, et täita oma ülesannet.
Ma suudan midagi ära teha, suudan olla ühiskonnas õnnistuseks.
Minus on jõud midagi teha.
Minus on jõud minna edasi.
Mul on jõudu leida koos Issandaga uusi ideid.
Ma saan teha midagi, aidata mõnda inimest kusagil.
Ma ei saa küll kohe palka, aga ikkagi teenin ja aitan.
Kasvõi palvetan selle linna eest, palvetan oma töökollektiivi eest.
Olen mingil moel õnnistuseks.
Ehk mu suhtumine on teistsugune.
Mitte selline, et teen kõike ainult siis, kui see tasub ära.
Mitte nii! Mul on hoopis ülesanne!
Mul on kutsumus ja ma olen oluline.
Ma suudan asju mõjutada, ma saan vastutada asjade eest.
Ma suudan midagi ära teha.
See oli suurepäraselt öeldud!
See annab meile väärtuse, mis meil on Jumala looduina.
Jumal ei loonud meid siia lihtsalt maa peal toime tulema.
Mitte palehigis rügama,
vaid täitma Jumala kuninglikku kutset ja ülesannet.
Kui järgid seda kutset ja ülesannet, siis Jumal tõesti hoolitseb sinu eest.
Tean, et hakates järgima Jumala kutset ja ülesannet,
panevad olukorrad meid mitmeid kordi proovile.
Kuid me pole kordagi olnud söömata. Pole olnud ega saagi olema.
See on nii nagu Jeesus ütles:
kui Jumal on esikohal, kui järgid Tema tahet,
paned Tema riigi esikohale ja käid Tema plaani järele,
siis antakse meile ka kõike muud.
Psalmid 111:10
"Issanda kartus on tarkuse algus;
hea arusaamine on kõigil, kes teevad seda mööda;
tema kiitus kestab igavesti."
Tarkuse algus ja hea arusaamine on Issanda kartus
ehk Tema tundmine, Tema otsimine ja ka see,
et teeme Tema nõuannete järgi. See ongi tarkuse algus.
Õpetussõnad 1:7 "Issanda kartus on tunnetuse algus,
meeletud põlgavad tarkust ja õpetust."
Õpetussõnad 4:7 "Tarkuse algus on see:
taotle tarkust ja taotle arukust kogu oma varanduse hinnaga."
Õpetussõnad 9:10 "Issanda kartus on tarkuse algus
ja Kõigepühama äratundmine on arukus."
Kui me õpime Teda tundma, kui läheme Tema Sõna juurde,
siis see Sõna saab kõnetada meie argiolukordi,
just selles hädas, milles me oleme.
Üks sõna ja julgustus teise järel,
jalg jala ette ususamme astudes, hakkab meie elu muutuma.
Teeme Temaga koos väikseid samme õiges suunas.
Siis see hakkab kasvama ja häid asju hakkab sündima;
me pääseme teele, mis on õnnistatud ja hea.
Tema annab tarkust kogu aeg, kuid see ei tule korraga nagu lotovõit.
See pole nii, et mõistan ühe hoobiga kõike.
Saan ühe idee korraga. "Praegu peaks seda tegema."
Siis saan teise idee millegi muutmiseks.
Järgmiseks teen seda. Nii see ülesehitus algab.
Ka meie majanduslik heaolu koos Temaga.
Tal tõesti on selline plaan, mis viib meid edasi parema poole.
Millegi püsivama poole.
See on päriselt ka nii.
Võibolla oled olukorras, kus tunned end mammona orjana.
Maailma majandus ning firma nõuavad sult midagi,
kõik nõuavad midagi ja elu on suur sundus.
"Kuidas ma küll välja rabelen?"
See on nagu lõputu orjus.
Kuid Jumal pole su elus orjapidaja,
vaid hirmud valitsevad su üle
ja sa ei tea, mida õieti tegema peaksid.
Jumal tahab sind viia sellest orjusest välja. Halleluuja!
Sa ei pea oma töölt ära tulema või pankrotti minema.
Jumal tahab lihtsalt tuua täiesti uue vaatenurga su ellu.
Seda tegi Jumal, kui tõi Iisraeli rahva välja Egiptuse orjusest.
Viienda Moosese raamatus räägib Jumal sellest kaunilt,
kui nad jõuavad tõotatud maale.
Ta ütleb 5 Moosese 8:2
"Ja tuleta meelde kogu teekonda,
mida Issand, su Jumal, sind on lasknud käia
need nelikümmend aastat kõrbes,
et sind alandada, et sind proovile panna,
et teada saada, mis on su südames:
kas sa pead tema käske või mitte!"
See alandamise jutt tundub ränk, aga asi pole alavääristamises.
Jumal tahtis neile hoopis näidata, et Ta võtab nad ära orjusest,
võtab ära raske elu pealt ja viib nad heale maale.
Esmalt aga näidata, et Tema ise tõesti on nende vajaduste täitja.
Ta viis nad kõrbe, kus polnud millegiga end elus hoida
ja täitis seal ometi kõik nende vajadused.
"...ja laskis sind nälgida, ja ta söötis sind mannaga,
mida ei tundnud sina ega su vanemad,
et teha sulle teatavaks, et inimene ei ela üksnes leivast,
vaid inimene elab kõigest, mis lähtub Issanda suust."
Mis siis on meie allikas?
See on Jumal. Tema otsatu, lõputu, igavene Sõna.
Kui Jumal lubab meie eest hoolitseda,
siis Ta tõesti ka hoolitseb meie eest.
"Su riided ei kulunud seljas
ega paistetanud su jalg need nelikümmend aastat. "
Ta jätkab ja ütleb salmis 7 veel lõpetuseks:
"Sest Issand, su Jumal, viib sind heale maale,
veeojade, allikate ja sügavate vete maale,
mis voolavad orgudes ja mägedes,
nisu, odra, viinapuude, viigipuude, granaatõunapuude,
õlipuude ja mee maale,
maale, kus sa ei söö leiba kehvuses,
kus sul midagi ei puudu,"
Kui otsid ja sead Jumala esikohale, pole Tema tahe sind hätta jätta.
Ta pole selline, kes tahaks sind alandada.
Ta tahab sind aidata.
Aidata sul haarata härjal sarvist ja viia sind samuti tõotatud maale.
Viia sind Tema kavandatud teele, kus kõik su vajadused täituvad
ja lausa ajavad üle äärte ning sa saad olla iseenesele,
oma perele, suguvõsale ja sellele maale õnnistuseks.
Aamen.
Tänu, Issand, et Sa oled tõesti hea Jumal.
Tahad meid tõesti aidata neis asjus ja tahad viia meid elus edasi.
Issand, ma palun, et Sa räägiksid nüüd
iga vaatajaga ja igaühega nende kodudes.
Me täname, et hakkad juhatama meid kõiki
samm sammu haaval heas suunas. Jeesuse nimel, aamen.
Issand on tõesti hea. Tänu Issandale ka TV7 eest!
TV7 töö on tõesti õnnistatud töö.
Vägev, et Jumal on oma armus ja headuses
rajanud kristliku telekanali.
Palveta TV7 eest!
Kui soovid leida head külvipinda, siis TV7 on selline koht.
Võid juba täna toetada seda tööd helistades numbrile 900 1777 (7 eur)
Võid kasutada ka kontonumbreid, mida näed saate lõppedes ekraanil.
Kui soovid anda meile tagasisidet või saada lisainfot meie töö kohta,
võid külastada kodulehekülge: www.kristillinenkoulu.org
Võid sealt kaudu saata meile ka eestpalvesoove.
Palvetame hea meelega iga abivajaja eest.
Tea, et kui otsid esmalt Jumalat, siis antakse sulle ka kõike muud.
Ole õnnistatud Jeesuse nimel.
TV7 annetustelefon 900 1777 (7 euri) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin